2.sz melléklet- Műszaki leírás

Nagymaros belterület 12128 j. út nagyfelületű burkolatjavítása a 1+000 – 1+400 kmsz között 400 méter hosszon, jobb és bal pályán, kopóréteg és lokálisan kötőréteg cserével

Műszaki leírás, minőségi és teljesítési követelmények a Közútkezelő előírása szerint.


· Az útszakaszon mindkét oldalon a kiemelt szegély melletti hordalék eltávolítását (a Magyar Közúttal közösen), valamint a kitermelt hordalék elszállítását az Önkormányzat által biztosított lerakóhelyre. A kitermelt hordalék kezeléséről, szükség esetén hulladékkezelő részére történő átadásról az Önkormányzat gondoskodik. 
· Az útszakaszon mindkét oldalon az űrszelvénybe lévő növényzet eltávolítását, fák gallyazását, szükség szerinti kivágását és a kivágáshoz szükséges engedélyek beszerzését. 
· Aszfalt felület burkolatmarását 3 - 5 cm mélységben, illetve lokálisan szükség szerint profilmarással és az azt követő tisztítást kb. 2 800 m2-en.
· Felmart aszfalt beszállítását mérlegelve (mérlegjeggyel igazoltan) a Magyar Közút Nonprofit Zrt. Váci Mérnökségi telephelyére (cím: 2600 Vác, Külső Rádi út 23.) abban az esetben, ha Vállalkozó szállítási kapacitásigénye a marási technológiájából eredően nagyobb, mint a Magyar Közút által biztosított 32 tonna összes egyidejű mart aszfalt szállítási kapacitás.
· A burkolatmarás után a közműnyomvonal felett észlelt burkolatsüllyedések lokális javítását dokumentáltan. A javításhoz szükséges rétegrend meghatározása a burkolatmarást követő helyszíni szemle keretében kerül majd meghatározásra. 
·  A kivitelezéssel érintett útszakaszon található közmű fedlapok, víznyelőrácsok és egyéb közművekhez tartozó fedlapok szintbe helyezését (szükség esetén cseréjét) a marást követően a kopóréteg beépítése előtt, továbbá az ehhez szükséges engedélyek/hozzájárulások beszerzését.
· Finisheres géplánc és kezelő személyzet biztosítását.
· A beépítéshez szükséges C60B3RG típusú modifikált bitumen-emulzió gépi kiszórását a felületre 0,5 kg/m2 maradó mennyiségben, illetve lokálisan 2 rétegben 0,5 kg/m2.
· AC22F és AC11F típusú melegaszfalt helyszínre szállítását a Swietelsky Magyarország Kft. Dunakeszi aszfaltkeverő telepéről (2120 Dunakeszi, Székesdűlő sor 115.) és bedolgozását az e-UT 08.02.12:2022 Útügyi műszaki előírás szerint. Az elkészült új burkolatfelületnek a meglévő, csatlakozó felületekhez szintben csatlakoznia szükséges. (kapubehajtók útcsatlakozások) 
· A munkavégzés közútkezelői műszaki képviselőjének (3. pontban rögzített közútkezelői kapcsolattartójának) feladata – az esetlegesen általa megbízott szakkivitelező helyszíni irányítójának közreműködésével – az aszfalt szállítások koordinálása a géplánc haladási üteméhez igazodóan, valamint a szükséges mennyiség pontosítása az aszfaltkeverő felé az aszfaltozási munka befejező szakaszában. Az aszfaltozás ideje alatt a munkavégzés közútkezelői műszaki képviselője – az esetlegesen általa megbízott szakkivitelező helyszíni irányítójának közreműködésével – minden aszfaltszállítmány menetlevelét aláírásával ellenjegyez. Az Önkormányzat képviselője a fentiek teljesítésében a számára rendelkezésre információkat megadja, illetve – amennyiben erre kapacitással, erőforrás és szaktudással rendelkezik – a teljesítést kapcsolattartással elősegíti.
· A kapubehajtók, útcsatlakozások szintbeli csatlakozásának biztosítását.
· A tárgyi szakaszon lévő hiányzó vagy sérült útszegélyek pótlása, javítása, valamint szükség szerint szintbe emelése, igazodva a marás utái állapothoz maximum 25 fm.
·  csapadékvízelvezető árok rendezését az érintett útszakaszon, ahol az műszakilag indokolt 
· Szükség szerint a meglévő Önkormányzati útcsatlakozás (Aranyos utca) - ahol nincs kialakított vízelvezetés - folyóka beépítése14 fm.

Magyar Közút vállalja:
· Az útszakaszon mindkét oldalon a kiemelt szegély melletti hordalék eltávolítását, valamint a kitermelt hordalék elszállítását az Önkormányzat által biztosított lerakóhelyre.  
· Az útpadka előkészítését az érintett útszakaszon.
· Aszfalt felület profilmarása során kikerülő martaszfalt szállítását a váci mérnökségre 
· A burkolatmarást követően a burkolatban lévő víznyelő aknák szükség szerinti cseréjéhez, szintbeemeléséhez min. 5 db max. 11 db 48*48 cm-es víznyelőrács biztosítását helyszíni kiszállítással. Önkormányzati útcsatlakozásoknál, műszakilag indokolt esetben és mértékben folyókákhoz a szifon biztosítása, közös felmérés szerinti mennyiségben. 
· A beépítéshez szükséges C60B3RG típusú modifikált bitumen-emulzió biztosítását a felületre 0,5 kg/m2 maradó mennyiségben, illetve lokálisan 2 rétegben 0,5 kg/m2, maximálisan 1,5 tonna mennyiségben.
· Az AC 22F és AC11F típusú melegaszfalt biztosítását a Swietelsky Magyarország Kft. Dunakeszi aszfaltkeverő telepén (2120 Dunakeszi, Székesdűlő sor 115.) történő átadással, 7 m átlagos sávszélesség, 5 cm tömör átlagos vastagság figyelembevételével, 400 m hosszúságú útszakaszon, előre láthatóan, de legfeljebb 359 tonna mennyiségben.
· Felületzáráshoz bitumenes szalag biztosítása helyszíni kiszállítással és annak helyszínen történő beépítését cca. 414 méter hosszon, 
· A kivitelezés ideje alatti ideiglenes forgalomtechnika kiépítését és jelzőőrös forgalomirányítás biztosítását.
· A munkavégzés szakmai felügyeletét.
· A munkavégzés koordinálását (az aszfalt szállítások kivételével), ellenőrzését, közreműködést az elvégzett munka átadás-átvételi eljárásában.
· Az útpadka helyreállítását martaszfaltból min. 50 cm szélességben.
· Kézi és gépi burkolatjelek tartós kivitelben történő visszafestését cca. 400 méter hosszú szakaszon e-UT 04.03.12:2022/M1:2024 Útügyi műszaki előírás szerint.
· Az elkészült munka minőségellenőrzését az e-UT 08.02.12:2022 Útügyi műszaki előírás vonatkozó rendelkezései szerint.
· A technológiai utasítás, valamint a minőség és megfelelőségi terv elkészítését.
· A felújított útszakaszon a végleges forgalomtechnika függőleges jeleinek helyreállítását.
· minden egyebet, ami a mű rendeltetésszerű elkészítéséhez és használatba vételéhez szükséges, valamint amit bármely jogszabály kötelezően előír.

